recursal/SuperWikiNEXT-32B huggingface dataset:
O športovej hale s podobným názvom pozri *Inter hala Pasienky.*

**Pasienky** sú multifunkčný štadión v Bratislave. Poskytuje športové a kultúrne využitie. Kapacita pre športové využitie je 11 591 miest a spĺňa kritériá UEFA kategórie 4.

Využitie štadióna
-----------------

### Futbalové

Hrával tu svoje domáce zápasy klub ŠK Slovan Bratislava, pre ktorý bol tento štadión prechodným domovským štadiónom, keďže pôvodný štadión Tehelné pole mal byť zbúraný a čakalo sa na výstavbu nového. Dlhodobo tu hrával domáce zápasy Inter Bratislava, ktorý v lete roku 2009 po postupe z 2.ligy predal licenciu klubu FK Senica a v súčasnosti svoje zápasy hráva v Stupave kde má vybudované tréningové centrum.

V kvalifikácií na Majstrovstvá sveta vo futbale 2010 tu mala odohrať Slovenská futbalová reprezentácia dva jesenné kvalifikačné zápasy, ale pre nespôsobilosť vybavenia štadióna sa miesto konania zápasov presunulo na Tehelné pole.

Pasienky boli jedným z dejísk záverečného turnaja Majstrovstiev Európy hráčov do 21 rokov v roku 2000.

### Atletické

Okolo ihriska je tartanová dráha. V roku 2001 AŠK Inter plánoval vystavať nový štadión, kde by nebola atletická dráha.

### Kultúrne

Na štadióne sa konajú aj koncertné vystúpenia (napr. Metallica, Carlos Santana, Depeche Mode, Kiss).

Referencie
----------

1. ↑   *Tehelné pole sa znovu vracia do reprezentácie* [online]. bratislavskenoviny.sk, 7. august 2008. Dostupné online.
2. ↑   *Pasienky podali záchranný pás* [online]. sme.sk, 9. júl 2008. Dostupné online.
3. ↑   *Inter pripúšťa odstránenie tartanu* [online]. olympic.sk, 22. február ????. Dostupné online. [nefunkčný odkaz]
4. ↑   *Inter si ide stavať nový futbalový štadión, atléti zrejme prídu o tartan na Pasienkoch* [online]. bratislavskenoviny.sk, 25. január 2001. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Pasienky (štadión)**
Prof. RNDr. **Karol Stráňai**, DrSc. (\* 13. október 1905, Rajec – † 31. júl 1999) bol slovenský telovýchovný vysokoškolský pedagóg a odborový funkcionár. Podieľal sa na realizácii školskej, mládežníckej a telovýchovnej politiky Komunistickej strany Slovenska.

Život
-----

Po absolvovaní štúdia na Prírodovedeckej fakulte Karlovej univerzity pracoval ako stredoškolský profesor v Kežmarku, Michalovciach a napokon v Bratislave. V rokoch 1939 – 1940 bol predsedom Slovenského ľahkoatletického zväzu. V rokoch 1939 – 1950 bol pracovníkom Telovýchovného ústavu Filozofickej fakulty Univerzity Komenského v Bratislave, pričom v roku 1941 získal doktorát v antropometrii na Prírodovedeckej fakulty Slovenskej univerzity a v roku 1947 bol vymenovaný za profesora všeobecnej teórie telesnej výchovy.

Počas druhej svetovej vojny sa zúčastnil protifašistického odboja a Slovenského národného povstania. Bol členom SOR (1945 – 1949), členom predstavenstva Ústrednej rady odborov (1946 – 1949), predsedom Slovenského výboru Zväzu zamestnancov školstva, podpredsedom Ústredného výboru Zväzu zamestnancov školstva Revolučného odborového hnutia, členom Predsedníctva Ústredného zväzu Socialistického zväzu mládeže (1945 – 1950), predsedom Akčného výboru jednotnej telovýchovnej organizácie Sokol.

Pôsobil na Pedagogickej fakulte Univerzity Komenského (1950 – 1953) a na Vysokej škole pedagogickej v Bratislave (1953 – 1958), na ktorú sa táto fakulta pretransformovala, pričom v rokoch 1950 – 1953 bol dekanom fakulty a v rokoch 1953 – 1958 prorektorom vysokej školy.

V rokoch 1958 – 1960 pôsobil na Filozofickej fakulte Univerzity Komenského v Bratislave a od roku 1960 na Fakulte telesnej výchovy a športu Univerzity Komenského v Bratislave, kde bol do roku 1963 dekanom a v rokoch 1972 – 1977 riaditeľom výskumného ústavu. Tu v roku 1967 získal vedeckú hodnosť doktora vied v teórii telesnej výchovy. V rokoch 1970 – 1974 bol predsedom vedeckej rady Ústredneho výboru Československého zväzu telesnej výchovy. Vedecky, pedagogicky a publikačne sa venoval teórii, metodike a histórii telesnej výchovy.

Dielo
-----

* *Telesná výchova a práca v živote človeka socialistickej spoločnosti* (Bratislava, 1965)
* *Teória telesnej výchovy v sústave vied* (Bratislava, 1965)

Ocenenia
--------

* 1947 – Československý vojnový kríž 1939
* 1947 – Rad Slovenského národného povstania I. triedy
* 1949 – Rad 25. februára 1948
* 1962, 1975 – Medaila J. F. Chaloupeckého
* 1965 – Rad práce
* 1969 – Rad červenej hviezdy
* 1971 – Národná cena Slovenskej socialistickej republiky
* 1973 – Medaila Jána Amosa Komenského
* 1975 – Rad Víťazného februára

Referencie
----------

1. 1 2 3 4 5 6 7 8  Stráňai, Karol. In: *Pedagogická encyklopédia Slovenska*. 2. P-Ž. Bratislava: Veda, 1985, s. 315.
2. 1 2

Externé odkazy
--------------

* Archivované 2022-06-27 na Wayback Machine

Autoritné údaje: * NK ČR: jx20040720060
* SNK: 153269
* VIAF: 62672197
**Prietoková cytometria** je vedecká metóda používaná k detekcii a meraniu fyzikálnych a chemických vlastností populácie buniek alebo iných častíc.

Tento proces spočíva vo vložení vzorky – suspenzie buniek alebo častíc do cytometra, kde vzorka veľmi úzkym a rýchlym prietokom preteká cez laserový lúč (bunky alebo častice prechádzajú laserom jedna po druhej). Rozptýlené svetlo určuje charakteristiky buniek a ich komponentov. Bunky bývajú často označené fluorescenčnými značkami, čo spôsobí, že svetlo je absorbované a emitované v rozličných vlnových dĺžkach. Vďaka prietokovej cytometrii môžu byť v krátkom čase zmerané tisíce buniek a zozbierané dáta sú následne analyzované v počítači pomocou rôznych softvérov.

Prietoková cytometria je často využívaná vo výskume, klinických štúdiách a v klinickej praxi. Možné využitia prietokovej cytometrie zahŕňajú:

* počítanie buniek
* triedenie buniek
* stanovovanie vlastností a funkcie buniek
* detekcia mikroorganizmov
* detekcia povrchových znakov buniek
* diagnóza chorôb, napr. leukémií

Prietokový cytometer je prístroj poskytujúci kvantifikovateľné dáta zo vzorky. Existujú však aj iné prístroje využívajúce prietokovú cytometriu ako napríklad prietokové triediče („cell sorters").

Využitie
--------

Prietoková cytometria umožňuje simultánnu analýzu viacerých parametrov buniek pomocou zdrojov svetla s rôznymi vlnovými dĺžkami a filtrov pre detekciu fluorescencie. Elektronická selekcia subpopulácií pri analýze získaných dát („gating") tieto parametre integruje. Zvolené bunky sa vyberú označením zóny grafu (dot plotu), v ktorej sa daná populácia nachádza – populácia sa vyberie na základe prítomnosti alebo neprítomnosti pozorovaných parametrov. Následne môže byť populácia hodnotená a rozdelená v ďalšom dot plote pomocou iných fluorescenčných parametrov.

Metóda je využívaná vo veľa oblastiach, nielen vedeckých, ale aj klinických. Vo vede sa prietoková cytometria aplikuje napr. v imunológii, molekulárnej biológii, virológii, rastlinnej biológii. V medicíne zas v diagnostike nádorov, pri prenatálnej diagnostike, pri transplantáciách alebo v hematológii. 

### Fenotypizácia bunkových populácií

V klinických laboratóriách je cytometria používaná k stanoveniu profilu leukocytov v krvi pacienta.

Referencie
----------

1. ↑  PICOT, Julien; GUERIN, Coralie L.; LE VAN KIM, Caroline. Flow cytometry: retrospective, fundamentals and recent instrumentation. *Cytotechnology*, 2012, roč. 64, čís. 2, s. 109–130. ISSN 0920-9069. DOI: 10.1007/s10616-011-9415-0. (po anglicky)
2. ↑  BAJGELMAN, Marcio Chaim. *Data Processing Handbook for Complex Biological Data Sources*. London : Elsevier, 2019. ISBN 978-0-12-816548-5. DOI:10.1016/b978-0-12-816548-5.00008-3 S. 119–124. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Prietoková cytometria**

Externé odkazy
--------------

* Fluorophores.org – Datenbank für Fluoreszenzfarbstoffe Archivované 2012-12-05 na Archive.today
Súradnice: 48°16′58″S 18°04′45″V﻿ / ﻿48,2829°S 18,0792°V﻿ / 48.2829; 18.0792

**Katruša** (hovorovo aj **Tobola** alebo **Veľká Baňa**; 210 m n. m.) je nevýrazný vrch v Podunajskej pahorkatine, ktorý sa nachádza na južnom okraji Nitry, v mestskej časti Horné Krškany.

Poloha
------

Nachádza sa na severnom okraji strednej časti Podunajskej pahorkatiny, v geomorfologickom podcelku Nitrianska pahorkatina a jej časti Nitrianske vŕšky. Leží juhozápadne od centra mesta Nitra, na okraji mestskej časti Horné Krškany. Poskytuje kruhový výhľad a pri vhodných podmienkach je okrem okolitých vrchov južného Tribča pozorovateľný tiež Marhát či Veľký Inovec.

História
--------

V minulosti bol kopec nezalesnený, no v prvej polovici 20. storočia tu prebehla výstavba Borovice čiernej a Borovice lesnej. V polovici 20. storočia tu zároveň vznikol kameňolom a vo vápencoch tu bola identifikovaná pestrá asociácia minerálov, ako epsomit, hematit, hexahydrid, chlorit, kalcit, kalinit, kremeň, krištáľ, limonit, pyrit, sadrovec, siderit, spekularit či wad. V čase ťažby i po jej ukončení bol kameňolom voľne prístupný a často navštevovaný zberateľmi z nitrianskeho Geoklubu. Činnosť v kameňolome bola ukončená v 80. rokoch a vyťažený priestor bol postupne zavážaný komunálnym odpadom.

Súčasnosť
---------

V súčasnosti sa uvažuje o revitalizácii územia bývalej skládky a jeho premenu na športový areál, zameraný na motoristické športy. Rovnako sa uvažuje o výstavbe rozhľadne.

Referencie
----------

1. 1 2   *Mapový portál HIKING.SK* [online]. mapy.dennikn.sk, [cit. 2021-09-22]. Dostupné online.
2. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2021-09-22]. Dostupné online. Archivované 2022-06-27 z originálu.
3. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2021-09-22]. Dostupné online.
4. ↑   *Peakfinder* [online]. peakfinder.org, [cit. 2021-09-22]. Dostupné online.

Externé odkazy
--------------

*
Súradnice: 13°27′00″J 172°20′01″Z﻿ / ﻿13,45008610°J 172,33349440°Z﻿ / -13.45008610; -172.33349440

**Saleaula** je dedina na severe ostrova Savai’i v Samoe. Je administratívnym centrom okresu Gaga’emauga. Svojou polohou je v rámci okresu začlenená do volebného obvodu *Gagaemauga II*.

V rokoch 1905 - 1911 bola dedina postihnutá lávou zo sopky Matavanu.

Geografia
---------

Dedina sa nachádza na severnom pobreží ostrova Upolu. Na západ od dediny sa nachádza dedina Fagamalo s počtom obyvateľov 320. Na východ je to dedina Mauga.

### Sopečné výbuchy

Erupcia sopky Matavanu v roku 1905.
Pri výbuchoch sopky Matavanu v rokoch 1905 - 1911 bola Saleaula čiastočne zničená.

Láva tiekla cez územie veľké približne 100 km2. 

Pri pobreží zničila aj dediny na východ od Saleauly, a to dediny Samalae'ulu a Mauga. Hĺbka lávového prúdu v niektorých častiach bola až 120 metrov. Katolícky kostol a kultúrny dom v dedine bol taktiež zničený.

Evakuovaní ľudia z postihnutých oblastí boli presunutí na ostrov Upolu, kde založili dediny Le'auva'a a Salamumu. Na základe spomienok si ľudia vyžiadali, napriek pozícií dedín, patriť do okresu Gaga’emauga.

V nedávnych rokoch sa niektoré rodiny presťahovali späť do okresu na ostrov Savai’i, kde si postavili svoje domy na lávových poliach, kde ale stále nie je vegetácia dostatočná.

Nachádza sa tu veľa hrobov z tých čias a taktiež popri plážach sú vystavané „Fale", čo sú obchodíky a bary urobené z dreva a slamy.

Populácia
---------

Dedina ma podľa posledného sčítania (2011) 486 obyvateľov.

Z toho 237 mužov a 249 žien.

| Rok | Populácia | Muži | Ženy |
| --- | --- | --- | --- |
| 2011 | 486  | 237 | 249 |

Referencie
----------

1. 1 2  Štatistika obyvateľstva z roku 2011 Archivované 2013-09-28 na Wayback Machine (po anglicky)
2. ↑  Územné volebné obvody Archivované 2011-06-05 na Wayback Machine - Zákon z roku 1963 (po anglicky)
3. ↑  Sopka Matavanu a jej výbuchy (po anglicky)

Pozri aj
--------

* Zoznam samojských miest, obcí

| * z
* d
* u
Samoa       Okresy v Samoe (11) a ich administratívne centrá.       Samoa |
| --- |
| **Samoa (Apia)** |
| Ostrov Upolu | 
* Tuamasaga (*Afega*)
* A’ana (*Leulumoega*)
* Aiga-i-le-Tai (*Mulifanua*)
* Atua (*Lufilufi*)
* Va’a-o-Fonoti (*Samamea*)

 |
| Ostrov Savai’i | 
* Fa’asaleleaga (*Safotulafai*)
* Gaga’emauga (*Saleaula*)
* Gaga’ifomauga (*Aopo*)
* Vaisigano (*Asau*)
* Satupa’itea (*Gautavai*)
* Palauli (*Vailoa*)

 |
Carrefour vo Francúzskej Polynézii.
**Carrefour** [vyslov: karfúr] (z francúzskeho výrazu pre „križovatku") je francúzsky reťazec obchodných domov a hypermarketov. Carrefour má svoje predajne v Európe, Ázii a Južnej Amerike. Čo do výšky výnosov, je druhým najväčším reťazcom na svete, hneď po americkej spoločnosti Wal-Mart.

História
--------

Prvú pobočku Carrefour otvorili 3. júna 1957 na predmestí Annecy neďaleko križovatky (po francúzsky „carrefour"). Táto pobočka dodnes funguje a je vôbec najmenším predajným miestom Carrefouru na svete. 

Spoločnosť založili Marcel Fournier a bratia Denis a Jacques Defforeyovci. Táto spoločnosť sa postupne rozrastala. V roku 1999 sa spojila so spoločnosťou Promodès, jej najväčším konkurentom na francúzskom trhu. Carrefour vytvoril koncept hypermarketu – veľkého supermarketu a obchodného domu pod jednou strechou. Ich prvý hypermarket otvorili v roku 1963 v Sainte-Geneviève-des-Bois, neďaleko Paríža.

Carrefour na Slovensku
----------------------

Prvý Carrefour na Slovensku bol otvorený v roku 2000 v obchodnom centre Danubia v Bratislave-Petržalke. Ďalšie prevádzky boli otvorené v obchodnom centre Polus City Center v Bratislave, v obchodnom centre Dubeň v Žiline, obchodnom centre Cassovia v Košiciach a posledná bola otvorená prevádzka v Trnave. V roku 2006 mala sieť hypermarketov na Slovensku odkúpiť konkurenčná britská sieť Tesco (v Česku sa tak už stalo). Protimonopolný úrad však túto žiadosť zamietol.

19. januára 2018 bola zatvorená posledná fungujúca prevádzka v obchodnom centre Danubia v Bratislave-Petržalke.

Referencie
----------

1. ↑  Carrefour po 17 rokoch skončil. Už definitívne

Iné projekty
------------


|  |  |
| --- | --- |
| Portal | Francúzsky portál |

Commons
* Spolupracuj na Commons Commons ponúka multimediálne súbory na tému **Carrefour**
Súradnice: 13°50′40″J 172°06′19″Z﻿ / ﻿13,84438760°J 172,10538790°Z﻿ / -13.84438760; -172.10538790

**Salua** je jedna zo štyroch dedín na ostrove Manono v Samoe. Nachádza sa na severovýchode ostrova. Patrí pod okres Aiga-i-le-Tai, ktorý je aj sám volebným obvodom *Aiga-i-le-Tai*..

Elektrina tu bola zavedená až v roku 1995 a stoja tu viaceré „Fale", čo sú obchodíky a bary urobené z dreva a slamy. V dedine, podobne ako na celom ostrove nepoužívajú autá. Preferujú prechádzky, jazdu na koňoch a bicyklovanie.

Geografia
---------

Dedina sa nachádza na severovýchodnom pobreží ostrova Manono. Na juh od dediny sa nachádza dedina Faleu a na západ dedina Apai.

Populácia
---------

Po poslednom sčítavaní v roku 2006 má dedina 201 obyvateľov, čím sa stáva dedinou s druhým najmenším počtom obyvateľov na ostrove. 

Väčšina obyvateľstva okresu žije na západnom konci ostrova Upolu. Na ostrovoch Manono a Apolima len pomenej a ostrov Nu'ulopa je hlavne pre svoju veľkosť neobývaný.

| Rok | Populácia | Muži | Ženy |
| --- | --- | --- | --- |
| 2006 | 201 |  ? |  ? |
| 2011 | 197  | 103 | 94 |

Referencie
----------

1. 1 2  Štatistika obyvateľstva z roku 2011 Archivované 2013-09-28 na Wayback Machine (po anglicky)
2. ↑  Územné volebné obvody Archivované 2011-06-05 na Wayback Machine - Zákon z roku 1963 (po anglicky)

Pozri aj
--------

Zoznam samojských miest, obcí
Logo
Sídlo
**ARM Holdings** je britská firma pôsobiaca v odbore výpočtovej techniky. Bola založená v roku 1990 firmami Acorn Computers, Apple Computer a VLSI Technology, aby rozvíjala RISCové procesory ARM prvýkrát použité v počítačoch Acorn Archimedes a dnes rozšírené najmä v oblasti mobilných telefónov a vstavaných systémov.

Dnes sa ešte stále zaoberá vývojom procesorov ARM, ale okrem toho navrhuje a licencuje aj celé počítačové platformy a nástroje pre návrh počítačového programu.

Ide o jedného z najvýznamnejších hráčov na poli procesorov pre mobilné telefóny, pretože roku 2007 sa v 98% predaných mobilných telefónov nachádzal aspoň jeden ARM procesor. To sa odzrkadlilo aj na burze cenných papierov a v roku 2013 bola ARM Holdings jedným s najočakávanejších verejne uvedených akcií.

Referencie
----------

1. ↑  Výpis z obchodného registra UK
2. ↑  AUSTERA, Adam. *Blog N: Chystá sa veľký vstup na burzu. O akcie Arm sa zaujímajú najväčší technologickí giganti* [online]. Denník N, 2023-08-28, [cit. 2024-03-18]. Dostupné online.

Zdroje
------

*Tento článok je čiastočný alebo úplný preklad článku ARM Holdings na českej Wikipédii.*

Externé odkazy
--------------

* Oficiálne stránky (anglicky)
**Višvanátan Ánand** (tamilsky: விசுவநாதன் ஆனந்த் -  ʋiʃʋəˈn̪aːt̪ən ˈaːnən̪d̪̪]; \* 11. december 1969, Madras, India) je indický šachový veľmajster a v rokoch 2007-2013 bol majstrom sveta v šachu. Prezývaný je tiež Tiger z Madrasu vďaka svojim útočne založeným partiám.

Kariéra
-------

V roku 1983 vyhral juniorské majstrovstvá Indie do 16 a 19 rokov, o rok neskôr bol štvrtý na majstrovstvách Indie dospelých. V roku 1987 vyhral majstrovstvá sveta juniorov do 20 rokov a stal sa veľmajstrom. 

Na medzipásmovom turnaji v Manile v roku 1990 sa kvalifikoval do turnaja kandidátov. V rodnom Madrase v roku 1991 vyhral zápas proti Alexejovi Drejevovi 4,5:1,5 (+4, -1, =1) a vo štvrťfinále prehral s Karpovom tesne 3,5:4,5 (+1, -2, =5). V roku 1992 vyhral superturnaje v Reggio Emilia a v Moskve a s Elom cez 2700 sa prebojoval do neoficiálného kruhu superveľmajstrov. V roku 1994 prehral v kandidátskom turnaji FIDE v polofinále s Gatom Kamským. V PCA cykle prehral až vo finále s Kasparovom v roku 1995 v zápase hranom vo World Trade Center v New Yorku 7,5:10,5 (+1, -4, =13). V roku 1998 hral o titul majstra sveta v cykle FIDE v Lausanne proti Karpovovi, zápas sa skončil 3:3, v súboji so skráteným časovým limitom vyhral Karpov. 

V roku 2000 získal titul majstra sveta v cykle FIDE, vo finálovom zápase porazil Alexeja Širova v Teheráne 3,5:0,5. V roku 2001 stratil titul, v polofinále ho porazil Vasilij Ivančuk 1,5:2,5. V turnaji o majstra sveta v argentínskom San Luis sa delil o druhé miesto. Na aprílovej listen FIDE v roku 2006 sa dostal prvýkrát cez hranicu 2800 bodov. Anand získal titul majstra sveta na turnaji v hlavnom meste Mexika, kde skončil prvý a stal sa po Steinitzovi 15. majstrom sveta. V októbri 2008 obhájil titul víťazstvom 6,5:4,5 v zápase s Kramnikom. Titul majstra sveta stratil s Magnusom Carlsenom v roku 2013 v zápase v Chenai v pomere 6,5-3,5.

Anand patrí medzi výnimočných hráčov svetového šachu. Napriek svojemu veku sa dlhodobo udržuje vo svetovej desiatke a pravidelne dosahuje popredné priečky v TOP šachových súťažiach. Vďaka prekvapivému víťazstvu v súťaži kandidátov v Khanty-Mansijsk sa mu podarilo získať právo stať sa vyzývateľom Carlsena v zápase o majstra sveta. Napriek vyrovnanému priebehu a viacerým šanciam tento zápas prehral v pomere 6,5-4,5. 

Anand hrá rýchlo, je aj špecialistom na rýchly šach, v rokoch 1997, 1998, 2004, 2005 a 2007 získal šachového Oscara. Od roku 1996 je ženatý s Arunou (\* 1975). Jeho prvé meno je patronym po otcovi.

Externé odkazy
--------------

* Ratingová stránka Ananda na fide.com
* Partie Ananda na chessgames.com
* Interview with Grandmaster Viswanathan Anand (anglicky)

Autoritné údaje: * GND: 119068524
* ISNI: 0000000055400395
* LCCN: no96002725
* VIAF: 73442525
* WorldCat: lccn-no96002725
JUDr. **Denisa Žiláková**, MBA, LL.M. , rod. Ivanová (\* 14. september 1974, Košice) je súčasná štátna tajomníčka Ministerstva dopravy Slovenskej republiky, slovenská právnička a odborníčka na európske právo a fondy.

Pracovná kariéra
----------------

Roku 2004 vyštudovala právo na Právnickej fakulte Univerzite Komenského. Špecializovala sa na manažment na Inštitúte európskej integrácie pri Fakulte manažmentu UK v Bratislave. Svoje vzdelanie si rozšírila štúdiom manažmentu európskych fondov na Európskej akadémii pre dane, ekonómiu a právo v Berlíne a európskeho práva na King's College v Londýne. Ďalšie štúdium absolvovala na École de Langue – Accord v Paríži a získala titul MBA na Cambridge Business School v Prahe.

Profesionálna kariéra Žilákovej je viac ako dve desaťročia spojená s európskou legislatívou a fondmi Európskej únie. V rokoch 2001 až 2005 pracovala pre Európsku komisiu ako poradkyňa pre spravodlivosť, vnútorné vzťahy a predvstupové fondy v rámci Delegácie Európskej komisie. Medzi rokmi 2005 a 2007 zastávala pozíciu generálnej riaditeľky sekcie na Ministerstve dopravy, pôšt a telekomunikácií Slovenskej republiky. Následne, až do roku 2012, pracovala na Ministerstve financií SR ako riaditeľka odboru pre európske fondy.

V období 2012 až 2016 viedla sekciu Operačného programu Doprava na Ministerstve dopravy, výstavby a regionálneho rozvoja SR. Od roku 2016 do augusta 2023 pôsobila ako generálna riaditeľka sekcie Centrálny koordinačný orgán, najprv na Úrade podpredsedu vlády SR pre investície a informatizáciu, a neskôr na Ministerstve investícií, regionálneho rozvoja a informatizácie SR. Pred svojím vymenovaním do funkcie štátnej tajomníčky na Ministerstve dopravy SR pracovala na Ministerstve vnútra SR ako poradkyňa pre eurofondy.

Ako štátna tajomníčka sa venuje európskym fondom, stratégii dopravy, vodnej a železničnej doprave a bezpečnosti cestnej dopravy.

Osobný život
------------

Rada lyžuje a amatérsky hrá golf. Má syna Šimona.

Referencie
----------

1. 1 2   *Absolventi* [online]. Bratislava: Univerzita Komenského, [cit. 2023-12-07]. Dostupné online.
2. ↑   *Vláda vymenovala nových štátnych tajomníkov jednotlivých ministerstiev* [online]. trend, [cit. 2023-10-25]. Dostupné online.
3. ↑   *Štátna tajomníčka - JUDr. Denisa Žiláková, MBA, LL.M.* [online]. mindop.sk, [cit. 2023-12-07]. Dostupné online.
4. ↑   *Zmodernizovanie gabčíkovských plavebných komôr otvára nové možnosti, lodná doprava po Dunaji sa môže zintenzívniť* [online]. sita, [cit. 2023-12-20]. Dostupné online.
5. ↑   *Priority Programového vyhlásenia vlády v cestnej doprave* [online]. RTVS, [cit. 2023-11-29]. Dostupné online.

Externé odkazy
--------------

* Facebook - stránka Denisy Žilákovej
* Instagram - stránka Denisy Žilákovej
**Royal Crescent**, videný z teplovzdušného balóna. Zaujímavý je kontrast medzi architektonickým štýlom verejnej prednej strany a súkromnej zadnej strany tejto terasy.
Súradnice: 51° 23′ 13″ s.š. 2° 22′ 06″ z.d.
**Royal Crescent** je pozoruhodná rezidenčná cesta 30 domov, rozprestierajúca sa do polmesiaca, v meste Bath v Anglicku. Navrhol ju architekt John Wood mladší a bola postavená medzi rokmi 1767 a 1774. Patrí medzi najlepšie príklady georgiánskej architektúry, ktoré sa dajú nájsť v Spojenom kráľovstve a je v zozname budov triedy I.

Spolu so svojim otcom Johnom Woodom starším sa John Wood mladší zaujímal o okultný a murársky symbolizmus; pravdepodobne ich výtvor najväčšieho rozsahu bol ich spoločný návrh Royal Crescentu a blízkeho Circusu (pôvodne nazvaného „Kráľov cirkus"), ktoré môžu byť zo vzduchu pozorované ako veľký kruh a polmesiac, symbolizujúce soleil-lune, slnko a mesiac.

Panoramatický pohľad na Royal Crescent
Panoramatický pohľad na **Royal Crescent**

Referencie
----------

1. ↑   *Royal Crescent* [online]. [Cit. 2006-11-14]. Dostupné online. Archivované 2015-09-24 z originálu.

Externé odkazy
--------------

* Bath Preservation Trust
* Royal Crescent in Bath Archivované 2007-01-26 na Wayback Machine Independent article and photos about the crescent
**SOR CN 8,5** je model českého, čiastočne nízkopodlažného autobusu z produkcie firmy SOR Libchavy. Vozidlo je určené pre linkovú dopravu na menej vyťažených linkách, v súčasnosti sa jedná o najmenší autobus vyrábaný firmou SOR.

Konštrukcia
-----------

Model CN ​​8,5 konštrukčne vychádza z väčších, rovnako čiastočne nízkopodlažných typov CN 9,5, CN 10,5 a CN 12. Vozidlo je dvojdverové, predné dvere sú jednokrídlové, druhé, ktoré sa nachádzajú uprostred bočnice, sú dvojkrídlové. Predná časť vozidla až k druhým dverám je nízkopodlažná s výškou podlahy 340 m nad povrchom vozovky. Zadná časť tohto low entry autobusu má podlahu v štandardnej výške 800 m nad vozovkou a je prístupná po dvoch schodíkoch v interiéri vozidla. Vozidlo je vybavené britským štvorvalcovým motorom Cummins a mechanickou prevodovkou. Maximálna rýchlosť je 100 km/h.

Výroba a prevádzka
------------------

V produkcii model CN ​​8,5 čiastočne nadväzuje na minibus SOR C 7,5, ktorého výroba skončila v roku 2001 kvôli malému záujmu zákazníkov. Typ CN 8,5 vznikol vďaka potrebe nasadzovať autobusy kratších dĺžok v oblasti Orlickej hory, pretože štandardné vozidlá neboli plne využívané. Prototyp autobusu SOR CN 8,5 bol vyrobený v roku 2008 a 22. decembra toho istého roku odovzdaný zákazníkovi, ktorým bola spoločnosť Audis bus z Rychnova nad Kněžnou. Tá ho ešte v ten istý deň nasadila do pravidelnej prevádzky na linkách v okolí Rychnova. V roku 2021 jazdil ako záloha na linkách MHD v Hraniciach u dopravcu ČSAD Frýdek-Místek. Druhý prototyp prevádzkoval v roku 2021 stále dopravca Audis bus. Tretí prototyp jazdil u Arrivy Morava do roku 2021, kedy bol odstavený.

Iné projekty
------------

Commons
* Spolupracuj na Commons Commons ponúka multimediálne súbory na tému **SOR CN 8,5**

Externé odkazy
--------------

* Archivované 2022-10-23 na Wayback Machine
*

Zdroj
-----

*Tento článok je čiastočný alebo úplný preklad článku SOR CN 8,5 na českej Wikipédii.*

  


| * z
* d
* u
Autobusy výrobcu SOR Libchavy |
| --- |
| Mestské autobusy | 

|  |  |
| --- | --- |
| Rad B | 
* SOR B 7,5
* SOR B 9,5
* SOR B 10,5

 |
| Rad BN | 
* SOR BN 8,5
* SOR BN 9,5
* SOR BN 10,5
* SOR BN 12

 |
| Rad NB | 
* SOR NB 12 City
* SOR NB 18 City

 |
| Rad NS | 
* SOR NS 12
* SOR NS 18

 |

 |  |
| Prímestské autobusy | 

|  |  |
| --- | --- |
| Rad C | 
* SOR C 7,5
* SOR C 9,5
* SOR C 10,5
* SOR C 12

 |
| Rad CN | 
* SOR CN 8,5
* SOR CN 9,5
* SOR CN 10,5
* SOR CN 12
* SOR CN 13,5

 |
| Rad ICN | 
* SOR ICN 12

 |
| Rad NC | 
* SOR NC 18

 |

 |
| Turistické autobusy | 

|  |  |
| --- | --- |
| Rad LC | 
* SOR LC 7,5
* SOR LC 9,5
* SOR LC 10,5
* SOR LC 12

 |
| Rad LH | 
* SOR LH 9,5
* SOR LH 10,5
* SOR LH 12

 |

 |
| Elektrobusy | 

|  |  |
| --- | --- |
| Rad EBN | 
* SOR EBN 8
* SOR EBN 9,5
* SOR EBN 10,5
* SOR EBN 11

 |
| Rad NS | 
* SOR NS 12 Electric

 |

 |
|  |  |
| --- | --- |
| Portal | Matematický portál |

Tento index bol automaticky vygenerovaný podľa tejto kategorizácie. Obsahuje **85** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ga
--

Gabriel Andrew Dirac · Gabriel Corsan-Avendano · Gabriel Cramer · Gabriel Čeněk · Gabriel Čepčáni · Gabriel Lamé · Gabriel Semanišin · Galileiho transformácie · Galoisova teória · Gama funkcia · Gama rozdelenie · Gaspard Monge · Gaussov integrál · Gaussova krivka · Gaussova veta

ge
--

Geometria · Geometrická metóda · Geometrická postupnosť · Geometrické rozdelenie · Geometrický priemer · Georg Alexander Pick · Georg Ferdinand Cantor · Georg Friedrich Bernhard Riemann · Georg Nöbeling · Georg Rhaeticus · George Boole · George Dantzig · George Darwin · George David Birkhoff · George Pólya · George Szekeres · Georgi Schischkoff · Georgij Feodosievič Voronoj · Geórgios Pachymeres · Gerald Beresford Whitham · Gerd Faltings · Gerhard Gentzen · Gerhard Mercator · Germund Dahlquist · Gerolamo Cardano

gg
--

Ggplot2

gi
--

Gilbert Strang · Gimel · GIMPS · Giovanni Alfonso Borelli · Giovanni Battista Zupi · Giovanni Demisiani · GIPF · Girard Desargues · Giuseppe Colombo · Giuseppe Peano

go
--

Godfrey Harold Hardy · Goldbachova domnienka · Goniometria · Goniometrická funkcia · Googol · Googolplex · Googolplexplex · Goró Šimura

gö
--

Gödelova veta · Gödelova veta o neúplnosti

gr
--

Grace Chisholmová Youngová · Grad (uhol) · Gradient (matematika) · Graf (matematika) · Graf funkcie · Grafová postupnosť · Grahamovo číslo · Gramov-Schmidtov ortogonalizačný proces · Greenova-Taova veta · Greenove identity · Grécke číslice · Grigorij Alexandrovič Margulis · Grigorij Jakovlevič Pereľman · Gromovov-Wittenov invariant · Grupa (matematika) · Grupa transformácií · Grupoid

gu
--

Guarino Guarini · Guido Fubini · Guillaume de l’Hospital · Guľa (matematika) · Gustav Bergmann · Gustav de Vries · Guus Zoutendijk
|  |  |
| --- | --- |
| Portal | Matematický portál |

Tento index bol automaticky vygenerovaný podľa tejto kategorizácie. Obsahuje **102** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

r
-

R (programovací jazyk)

ra
--

Racionálna funkcia · Rad (matematika) · Radia Perlmanová · Radián · Radko Mesiar · Radonova transformácia · Radžív Mótvání · Ralph Hartley · Ralph Merkle · Ramachandranov diagram · Ramon Llull · Raoul Bott · Rastúca funkcia · Raymond Paley

re
--

Reálna analýza · Reálna os · Reciproká rovnica · Reductio ad absurdum (zákon) · Reduktívna metóda · Redundantné číslo · Reflexívna relácia · Regiomontanus · Regresívna dedukcia · Regulárne ordinálne číslo · Regulárny výraz · Reinhard Selten · Rekurentný vzorec · Rekurzívne vyčísliteľný jazyk · Relačný systém · Relácia (matematika) · Relácia ekvivalencie · Relácia identity · René de Possel · René Descartes · René Thom · René-Antoine Ferchault de Réaumur · René-Louis Baire

rh
--

Rhindov papyrus

ri
--

Riccatiho rovnica · Riečny kilometer · Riemannov integrál · Riemannova funkcia · Riemannova guľa · Riemannova hypotéza · Riemannova zeta funkcia · Riešenie rovnice · Riešiteľný problém · Richard Bellman · Richard Brauer · Richard Courant · Richard Dedekind · Richard Edler von Mises · Richard Ewen Borcherds · Richard Hamming · Richard Karp · Richard Peter Stanley · Rithmomachia

rí
--

Rímska číslica

ro
--

Robert Langlands · Robert z Chesteru · Rodový pojem · Roger Cotes · Roger Myerson · Roger Penrose · Rollova veta o strednej hodnote · Roman Sikorski · Ronald Graham · Ronald Rivest · Rotačné teleso · Rotácia (geometria) · Rotácia (operátor) · Rovina (geometria) · Rovina komplexných čísiel · Rovinný graf · Rovinný útvar · Rovnica (matematika) · Rovnica kontinuity · Rovnica matematickej fyziky · Rovníková sústava súradníc · Rovnobežka (geometria) · Rovnobežník · Rovnobežnosť · Rovnomerné rozdelenie · Rovnoramenný trojuholník · Rovnostranný trojuholník · Rovnosť (matematika) · Rozdiel (matematika) · Rozdiel množín · Rozklad množiny A · Rozloha · Rozptyl (štatistika) · Rozšírený Euklidov algoritmus · Rozvodovosť

rô
--

Rôznobežnosť

ru
--

Rudjer Josip Bošković · Rudolf Clausius · Rudolf E. Kálmán · Rudolf Lipschitz · Rungeho jav · Russellov paradox · Ružena Bajcsyová
|  |  |
| --- | --- |
| Portal | Medicínsky portál |

Tento index bol automaticky vygenerovaný podľa tejto kategorizácie. Obsahuje **94** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ia
--

Iatrogénne poškodenie

ib
--

Ibn al-Bajtár

ic
--

ICE kontakt

id
--

Id, ego a superego · Ida Urrová · Idiopatický črevný zápal

ig
--

Ignác Čelko · Ignác Ertzl · Ignác Filip Semmelweis · Ignác Havas · Igo Kajaba · Igor Bukovský

ik
--

Ikkos z Tarentu

il
--

Ileostómia

iľ
--

Iľja Paulíny-Tóth

im
--

Imbecilita · Imobilizácia (veterinárna medicína) · Implantát (medicína) · Implantovateľný kardioverter-defibrilátor · Imrich Frivaldský · Imrich Henszlmann · Imrich Matej Korauš · Imunita (biológia) · Imunitný systém · Imunoanalýza · Imunológia

in
--

Incidencia (medicína) · Index závažnosti plochy psoriázy - Psoriasis Area and Severity Index · Iné a nešpecifikované choroby obehovej sústavy (MKCH-10) · Iné akútne infekcie dolných dýchacích ciest (MKCH-10) · Iné bakteriálne choroby (MKCH-10) · Iné degeneratívne choroby nervového systému (MKCH-10) · Iné choroby čriev (MKCH-10) · Iné choroby dýchacej sústavy (MKCH-10) · Iné choroby dýchacích ciest postihujúce najmä interstícium (MKCH-10) · Iné choroby horných dýchacích ciest (MKCH-10) · Iné choroby krvi a krvotvorných orgánov (MKCH-10) · Iné choroby oka a očných adnexov (MKCH-10) · Iné choroby pohrudnice (MKCH-10) · Iné choroby srdca (MKCH-10) · Iné choroby tráviacej sústavy (MKCH-10) · Iné choroby ucha (MKCH-10) · Iné choroby vyvolané chlamýdiami (MKCH-10) · Iné infekčné choroby (MKCH-10) · Iné nedostatky vo výžive (MKCH-10) · Iné poruchy nervového systému (MKCH-10) · Iné poruchy regulácie glukózy a vnútorného vylučovania podžalúdkovej žľazy (MKCH-10) · Iné spirochétové choroby (MKCH-10) · Iné vírusové choroby (MKCH-10) · Infarkt · Infarkt myokardu · Infekcia · Infekcia Clostridium difficile · Infekcia enterohemoragickými Escherichia coli · Infekcia enteroinvazívnymi Escherichia coli · Infekcia enteropatogénnymi Escherichia coli · Infekcia enterotoxigénnymi Escherichia coli · Infekcie s prevažne sexuálnym spôsobom prenášania (MKCH-10) · Infekčná choroba · Infekčná mononukleóza · Infekčné a parazitárne choroby (MKCH-10) · Infektológia · Inhibítor protónovej pumpy · Inkubačná lehota (medicína) · INR · Institut klinické a experimentální medicíny · Intenzívna medicína · Interleukín 4 · International Association of Dental Students · Interná medicína · Intersticiálna tekutina · Intoxikácia · Introjekcia (psychológia) · Inzulín · Inzulínová pumpa

ir
--

Irena Baumová

is
--

Ischemické choroby srdca (MKCH-10) · Ischémia hypofýzy

iv
--

Ivan Belan · Ivan Engler · Ivan Greguš · Ivan Hálek · Ivan Hudec · Ivan Chodák · Ivan Koza · Ivan Lesný · Ivan Pecháň · Ivan Petrovič Pavlov · Ivan Stodola · Ivan Stodola (lekár) · Ivan Uhliarik · Ivermektín

iz
--

Izoosmia · Izopropyl β-D-1-tiogalaktopyranozid
|  |  |
| --- | --- |
| Portal | Medicínsky portál |

Tento index bol automaticky vygenerovaný podľa tejto kategorizácie. Obsahuje **80** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

l
-

L Honig

la
--

Lac operón · Lačník · Ladislav Andreánsky · Ladislav Dérer (lekár) · Ladislav Hilár · Ladislav Mikulaj · Ladislav Nádaši-Jégé · Lakťový kĺb · Lambda (antropometrický bod) · Lanolín · Laparoskopia · Larva · Laterálny · Laterálny prietokový test · Laudanum

lá
--

Láska · Látková premena

lc
--

Lck

le
--

Lean · Lege artis · Lekár · Lekáreň · Lekári bez hraníc · Lekárnik · Lekárska terminológia · Lekárska veda · Lekársky predpis · Lekársky test · Leonard S. Goldberg · Leoš Středa · Lepok · Letecká medicína · Leukémia · Leukopénia · Levocetirizín · Leydigova bunka

lé
--

Lézia

li
--

Liečba · Liečba rakoviny · Liečebná pyramída · Liečebná rehabilitácia · Liečebné kúpele · Liečivá rastlina · Liečivo · Liek · LIEKinfo · Liekopis · Liekové interakcie · Lietajúce mušky · Lichen planus · Lichenizmus · Limbická sústava · Limbický systém · Lina Medinová · Linda B. Bucková · Lipoproteín · Lisa-Maria Kellermayrová · Listeria monocytogenes · Listerióza

lo
--

Lobotómia · Locus caeruleus · Logopatia · Logoterapia · Lokorecidíva · Lokus (genetika) · Lorenz Oken · Louis Pasteur · Louise Joy Brownová

lu
--

Ludvík Nábělek (1896) · Ludwig Binswanger · Luigi Cavalli-Sforza · Luigi Galvani · Luteinizačný hormón

ly
--

Lymfadenopatia · Lymfatická uzlina · Lymfatické orgány · Lymfocyt · Lymfológia · Lymská borelióza
Slanina
Surové plátky slaniny
**Slanina** (v subštandarde, nárečovo alebo zastarano **špek**, z nem. *Speck*) je pokrm pripravený (spravidla údením) z podkožnej tukovej vrstvy ošípaných. V tradičnej slovenskej ľudovej kuchyni šlo o významnú potravinu. Vyrába sa predovšetkým z bravčového bôčika, stehna alebo chrbta. Samotná slanina sa vyrába naložením do soli na niekoľko týždňov a neskôr prípadným vyúdením.

Použitie
--------

Slanina sa používa buď v surovom stave v studenej kuchyni, alebo sa ďalej tepelne spracúva ako hlavná súčasť jedla alebo jeho doplnok.

Výživné hodnoty
---------------

Jeden 20 gramový plátok slaniny obsahuje 5,4 gramov tuku a 4,4 gramov proteínov. Štyri kúsky slaniny môžu obsahovať až do 800 mg sodíka, čo je rovnaké ako u 1,92 g soli. Množstvo tuku a proteínov však závisí od typu úpravy danej slaniny.

Dopad na zdravie
----------------

Štúdia z roku 2007, ktoré vykonala Columbia University, naznačuje spojenie medzi konzumáciou údených jedál (ako je slanina) a chronickou obštrukčnou chorobou pľúc. Konzervant dusitan sodný má tiež podiel na tomto ochorení.

Referencie
----------

1. ↑  Krátky slovník slovenského jazyka
2. ↑  slanina. In: *Tradičná ľudová kultúra Slovenska slovom a obrazom: elektronická encyklopédia*
3. ↑  ROYER, Blake. *A Guide to Bacon Styles, and How to Make Proper British Rashers* [online]. The Paupered Chef, 21. apríl 2010, [cit. 2014-01-02]. Dostupné online.
4. ↑   *Calories in Bacon, Streaky, Cooked – Nutrition and Health Facts* [online]. Calorie Count, [cit. 2014-01-02]. Dostupné online.
5. ↑   Too much bacon 'bad for lungs'. *BBC*, 17. apríl 2007. Dostupné online [cit. 2009-03-15].
6. ↑   *Chronic Obstructive Pulmonary Disease* [online]. New York Times, 24. september 2008, [cit. 2009-03-15]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Slanina (pokrm)**

Externé odkazy
--------------

* Filippone, Peggy. *What is bacon* [online]. About.com, [cit. 2014-01-01]. Dostupné online.
* Moncel, Bethany. *What is Bacon?* [online]. About.com, [cit. 2014-01-01]. Dostupné online.

Zdroj
-----

*Tento článok je čiastočný alebo úplný preklad článkov Bacon na anglickej Wikipédii a Slanina na českej Wikipédii.*
Súradnice: 54°41′52.39″S 20°30′36.05″V﻿ / ﻿54,6978861°S 20,5100139°V﻿ / 54.6978861; 20.5100139

Kostol sv. rodiny v Kaliningrade
**Kostol svätej rodiny** (rus. католическая кирха Святого семейства, nem. Kirche Zur heiligen Familie) je rímskokatolíckym kostolom v ruskom meste Kaliningrad, ktorý slúži katolíckej minorite v meste (hlavne z Litvy a Poľska). Nachádza sa neďaleko rieky Pregel.

História
--------

V období Nemeckého cisársta na začiatku 20. storočia v prevažne nemeckom a protestantskom meste Kráľovec chýbal kostol pre potreby katolíckej minority. Od čias reformácie bolo mesto prevažne protestantské a staré katolícke chrámy prešli do rúk protestantov (hl. evanjelikov a. v.). Kostol sv. rodiny sa staval v rokoch 1904 až 1907 podľa plánov Fritza Heitmana. Bol postavený v novogotickom architektonickom štýle. Počas bojov v rokoch 1945 medzi wermachtom a Červenou armádou zostl najmenej poškodený, preto slúžil ako vojenská nemocnica. Bol katolíckej cirkvi odobratý a slúžil ako sklad hnojív. Pochopiteľne chátral a jeho umelecká hodnota klesala. V roku 1980 po rekonštrukcii bol po inštalácii nového organa zmenený na budovu filharmonie, v ktorej sa konali koncerty.

Súčasnosť
---------

V roku 1992 bol kostol vrátený rímskokatolíckej cirkvi a stal sa dôstojným svätostánkom kaliningradských rímskych katolíkov. Okrem ruského jazyka sa v ňom slúžia aj katolícke poľské a litovské bohoslužby.

Iné projekty
------------

Commons
* Spolupracuj na Commons Commons ponúka multimediálne súbory na tému **Kostol svätej rodiny (Kaliningrad)**

Externé odkazy
--------------

* Балдур Кёстер «Здания Кёнигсберга» Archivované 2009-02-04 na Wayback Machine
* Kirchen und Sozialeinrichtungen in Konigsberg (Кирхи и социально-бытовые учреждения Кёнигсберга
* Фото Филармонии
* Путеводитель по Калининграду Archivované 2016-01-29 na Wayback Machine
**Gymnázium, Školská 7** je štvorročné gymnázium v Spišskej Novej Vsi zamerané na všeobecne vzdelávanie, ale aj s možnosťou rozšírenej výučby cudzích jazykov. V treťom a štvrtom ročníku majú žiaci možnosť vybrať si niektoré z 20 voliteľných predmetov, ktoré sú potrebné k maturitám.

Škola je zapojená do viacerých medzinárodných projektov, hlavne v rámci programu Erasmus+ od Európskej únie. Organizované sú aj výmenné pobyty do partnerských miest mesta Spišská Nová Ves.

Na škole funguje študentský parlament, ktorý pomáha škole organizovať rôzne príležitostné akcie.

Logo školy
Škola každý rok organizuje anketu ŠPOOG (Študentská a profesorská osobnosť oranžového gymnázia), v ktorej sa oceňujú niektorí triedni učitelia, triedy a žiaci; tretiacky bál spojený s tanečným kurzom a vianočný koncert. 

Škola sa pravidelne dobre umiestňuje v regionálnych, ale aj celoslovenských súťažiach v rôznych športoch, ale aj vo vedomostných súťažiach, či olympiádach.

Od školského roku 2010/2011 začala fungovať Elektronická žiacka knižka a v školskom roku 2022/23 navštevovalo gymnázium 372 študentov v 16 triedach (4 triedy v každom ročníku).

Titulná strana školského časopisu Orange Juice

História
--------

História gymnázia siaha až do 14. storočia, keď bola v meste založená ako mestská latinská škola. V roku 1784 vzniká progymnázium, odkedy bola zavedená dokumentácia školy. V roku 1953 bol vydaný zákon o jednotnej škole, na základe ktorého prestalo existovať gymnázium a jeho miesto zaujala jedenásťročná stredná škola, ktorá od roku 1954 niesla meno kpt. Jána Nálepku. Opäť otvorené bolo v septembri 1969.

Zdroj
-----

* Oficiálna stránka školy

Externé odkazy
--------------

* Stránka školy na Edupage
* Kanál školy na YouTube
* Facebooková stránka školy
**Mucha domáca** (*Musca domestica*) je dvojkrídlový hmyz z čeľade muchovité (*Muscidae*).

Predpokladá sa, že sa vyvinula v ére kenozoikum, pravdepodobne na Strednom východe, a rozšírila sa po celom svete ako ľudský komenzal. Ide o najbežnejšie druhy muchy, vyskytujúcich sa v ľudských obydliach. Dospelé jedince sú sivé až čierne, majú štyri tmavé pozdĺžne čiary na hrudníku, mierne chlpaté telá a jeden pár membránových krídel. Majú červené oči, ktoré majú väčšie samice ďalej od seba.

Samica sa zvyčajne pári iba raz a spermie si uchováva na neskoršie použitie. Kladie znášku približne 100 vajíčok na rozkladajúce sa organické látky, ako je potravinový odpad, mŕtvoly alebo fekálie. Vajíčka sa čoskoro vyliahnu do beznohých bielych lariev. Po 2 až 5 dňoch vývoja sa premenia na červeno-hnedé kukly, približne 8 mm dlhé. Dospelé mušky normálne žijú 2 až 4 týždne, ale môžu prezimovať. Dospelé muchy sa živia rôznymi kvapalnými alebo polokvapalnými látkami, ako aj tuhými materiálmi, ktoré boli zmäkčené ich slinami. Na svojom tele a vo svojich výkaloch môžu prenášať patogény, kontaminovať potraviny a prispievať k prenosu chorôb prenášaných potravinami. Vo väčších počtoch môžu byť fyzicky nepríjemné. Z týchto dôvodov sú považované za škodcov.

V laboratóriách sa používajú pri výskume starnutia a určenia pohlavia.

Zdroj
-----

*Tento článok je čiastočný alebo úplný preklad článku Housefly na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Mucha domáca**
|  |  |
| --- | --- |
| Portal | Slovenský portál |

Tento index bol automaticky vygenerovaný podľa tejto kategorizácie. Obsahuje **80** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ža
--

Žabí potok (prítok Hincovho potoka) · Žabokreky · Žabokreky nad Nitrou · Žakarovce · Žakovce · Žalobín · Žarnov (okres Košice-okolie) · Žarnovica · Žarnovica (okres) · Žaškov

žb
--

Žbince

žd
--

Ždaňa · Ždiar

že
--

Žehňa · Žehra · Žela Inovecká · Železná Breznica · Železník · Železník (Sirk, Turčok) · Železník lekársky · Želiar (poddanstvo) · Želiezovce · Želmanovce · Želmíra Duchajová-Švehlová · Želmíra Gašparíková · Želovce · Žemberovce · Žemliare · Žeriav popolavý · Žeriav stepný

ži
--

Žiabronôžka arktická · Žiabronôžka slovenská · Žiadosti slovenského národa · Žiar (okres Liptovský Mikuláš) · Žiar (okres Revúca) · Žiar nad Hronom · Žiar nad Hronom (okres) · Žibritov · Židia na Slovensku · Žigmund Esterházi · Žigmund Géci · Žigmund Hubáček · Žigmund II. Druget · Žigmund Ivánka · Žigmund Karlovský · Žigmund Nikel Séči · Žigmund Pauliny-Tóth · Žigmund Pálffy · Žigmund Turzo · Žihárec · Žikava · Žilina · Žilina (okres) · Žilinská dohoda · Žilinská synoda · Žilinský kraj · Žilinský kraj (1948 – 1960) · Žilinský samosprávny kraj · Žindava európska · Žipov · Žirany · Žitavany · Žitavce · Žitavský mier · Žitná-Radiša · Živena (spolok)

ží
--

Žíp

žl
--

Žlkovce · Žlna sivá · Žlna zelená · Žltáčik zanoväťový · Žltochvost domový · Žltochvost hôrny

žo
--

Žobračenka · Žofia Bosniaková · Žofia Hielová

žu
--

Župa (Česko-Slovensko) · Župa (Uhorsko po roku 1849) · Župčany · Župkov (okres Žarnovica)
***Čínská studie*** je česká kniha vydaná nakladateľstvom SVÍTÁNÍ. Anglicky originál, The China Study, je kniha z roku 2005, zaoberajúca sa vzťahom medzi konzumáciou zvieracích produktov a chorobami ako je rakovina pŕs, prostaty a hrubého čreva, cukrovka, srdcovo-cievne ochorenia, obezita, autoimúnne ochorenia, osteoporóza, degeneratívne mozgové choroby a škvrnité videnie. 

Čínska štúdia sledovala na vzorke 6500 ľudí vzťah medzi úmrtnosťou a faktormi ako sú stravovanie, životný štýl a environmentálne prostredie. Štúdium, ktoré začalo v roku 1983, bolo denníkom *The New York Times* označené ako Veľká Cena epidemiológie. Zúčastnili sa na ňom Cornellova univerzita, Oxfordská univerzita a Čínska Akadémia Preventívnej Medicíny a trvalo 20 rokov. Štúdium bolo uskutočnené v Číne, pretože má geneticky podobnú populáciu, ktorá zvykne žiť rovnakým životom na rovnakom mieste a jesť rovnaké jedlá po celý život. Nikde inde nie je tak geneticky podobná populácia s tak veľkými rozdielmi v stravovacích zvyklostiach, chorobnostných štatistikách a vplyvom prostredia.

Autori predstavujú a vysvetľujú záver štúdie, ktorá dáva do priamej súvislosti živočíšnu potravu s chorobami. Stravovacie diéty s vysokým obsahom živočíšnych proteínov (vrátane kazeínu v kravskom mlieku) sa ukázali byť priamo prepojené so srdcovo-cievnymi chorobami, rakovinou a cukrovkou typu 1.

Autori odporúčajú jesť neupravenú, vegetariánsku, surovú stravu, založenú na ovocí a zelenine. Taktiež odporúčajú vyhnúť sa konzumácii hovädzieho mäsa, hydiny, vajíčok, rýb a mlieka za účelom minimalizácie a/alebo zvrátenia vývoja chronických chorôb. Odporúčajú adekvátne množstvo slnečného žiarenia na získanie potrebného množstva vitamínu D a, v prípade úplného vyhnutiu sa mäsitej strave, výživové doplnky vitamínu B12.

Osem princípov jedla a zdravia
------------------------------

Autori popisujú ich osem princípov jedla a zdravia:

* Výživa predstavuje skombinované činnosti nespočetného množstva zložiek potravy.
* Vitamínové doplnky nie sú všeliek na dobré zdravie
* V živočíšnej potrave nie sú prakticky žiadne živiny, ktoré by neboli lepšie poskytované rastlinami.
* Gény nerozhodujú o samotných chorobách, musia byť aktivované alebo sa musia prejaviť a výživa hrá kritickú rolu v tom, či sa prejavia dobré alebo zlé gény.
* Výživa dokáže podstatne kontrolovať nepriaznivý efekt škodlivých chemikálii.
* Rovnaká výživa aká predchádza chorobám v ich ranom štádiu dokáže taktiež spomaliť alebo zvrátiť choroby v ich neskoršom štádiu.
* Výživa, ktorá je prospešná pre istú chronickú chorobu bude podporovať dobré zdravie vo všeobecnosti.
* Dobrá výživa vytvára zdravie vo všetkých oblastiach našej existencie.

Uznanie
-------

Kniha Čínska Studie sa okamžite stala bestsellerom a v USA označená za knihu roka.